එබැවින් එම ආන්දෝලනාත්මක මුදල් ගණුදෙනු පිළිබඳ සොයා බැලීමට තවත් සභාපතිවරයෙකු පත් කිරීමට ක්‍රීඩා ඇමැති මහින්දානන්ද අලුත්ගමගේ මහතා පියවර ගෙන තිබේ.පාපන්දු දුෂණ-වංචා විමර්ශන කමිටුවේ සභාපති ලෙස කටයුතු කළ බ්‍රිගේඩියර් ප්‍රියන්ත සමරතුංග මහතා කමිටුවෙන් ඉල්ලා අස්වුයේ පෞද්ගලික හේතුවක් මත බව අප කළ විමසුකමකදී ඔහු ප්‍රකාශ කළේය.සමරතුංග මහතා ඇතුලු ක්‍රීඩා ඇමැති පත්කළ ත්‍රී පුද්ගල කමිටුව දින 7ක පමණ කාලයක් විමර්ශනයට අදාල පරීක්ෂණ සාර්ථකව පවත්වාගෙන යමින් තිබියදී කමිටු සභාපතිවරයා ඉල්ලා අස්විය.ඒ වෙනුවට විශ්‍රාමලත් විනිසුරු හිටපු බන්ධනාගාර කොමසාරිස් උපාලී සමරවීර මහතා පත්කොට ඇති අතර නීතිඥ පන්ඩුක කීර්තිනන්ද, බී.එම්.කේ.මොහොට්ටාල හා එස්.පී.විජේරත්න යන මහත්වරු කමිටු සාමාජිකයෝ වෙති.ක්‍රීඩා ඇමැති පත්කළ නව විමර්ශන කමිටුව සති දෙකක් ඇතුළත සියලු කටයුතු අවසන් කොට කමිටු වාර්තාව ඇමැතිවරයාට බාරදිය යුතු වේ.මේ අතර පාපන්දු විධායක සභාවේ ඉල්ලීමක් අනුව පත්කළ රියර් අද්මිරාල් සරත් වීරසේකර මහතාගේ සභාපතිත්වයෙන් යුත් කමිටු වාර්තාව මේ 31දින පාපන්දු සම්මේලනයට භාරදෙන බව කලින්ම පවසා තිබුණි.